
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 20.09.2024г., (петък) от 14:00 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Елмира Угорлиева – Пехливанова – Зам. Кмет на Община Златоград, инж. Елка Чаушева – секретар на Община Златоград, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Златка Цекова -Директор на дирекция „Административно-правно обслужване, общинска собственост и замеделие“, той и юрисконсулт, г-жа Надя Мангарудова – Директор на дирекция финансов отдел и счетоводство, местни данъци и такси и човешки ресурси, г-жа Ирина Иванова – Директор на дирекция. 
Председателстващ съвместните  постоянни комисии  е  д-р Чинар. 
Д-р Чинар откри заседанието с кворум от 4 комисии. Поздрави общинските съветници и попита за въпроси, коментари и предложения за дневния ред.
Госпожа Кръстева предложи:
·  В точка 3 да се включи: Докладна записка от Мирослав Митков Янчев – кмет на Община Златоград с изх. № 61-00-536/19.09.2024г., по вх. № ОС-1015/19.09.2024г., относно: Заявление от „Е********** **“ **** с вх.№ 52-00-530/22.08.2024г. за допускане изработването на Подробен устройствен план – Устройствена план-схема за обект: „Нова кабелна линия от 20 КV от ТП Блок 4 до нов БКТП Енерго.
· В точка 12 да се включи: Заповед № АП-03-14-463/ 17.09.2024г.  на Областен управител на Област Смолян, относно: Решение И 209/30.08.2024г. на Общински съвет Златоград.
· В точка 2 да се включи: Заявление за отпускане на еднократна финансова помощ за новородено първо дете.
· В точка 15 да се включи: Молба за еднократна финансова помощ от жител на гр. Златоград.
· Точка 13 да стане: Докладна записка от Общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС-1019/19.09.2024г., относно: Подаване на проектно предложение от Община Златоград по открита процедура от Министерството на младежта и спорта за набиране на проектни предложения по Програмата за финансово подпомагане на изграждането и обновяването на спортни обекти – държавна и общинска собственост.
· В точка Други да се включи – Да бъде дадена информация, относно: Осигуряване на средства за изготвяне на инвестиционен проект във фаза технически за изграждане на ул. „Юбилейна“, за която трябваше да ни се даде информация как протичат преговорите от предходно заседание на Общински съвет Златоград. 

Д-р Чинар подложи на гласуване предложенията от госпожа Кръстева

· В точка 2 да се включи Заявление за отпускане на еднократна финансова помощ за новородено първо дете.

Комисията гласува с 7 гласа „за“, 0 „против“ , 0 „въздържал се“

· В точка 3 да се включи Докладна записка от Мирослав Митков Янчев – кмет на Община Златоград с изх. № 61-00-536/19.09.2024г., по вх. № ОС-1015/19.09.2024г., относно: Заявление от „Е********** **“ *** с вх.№ 52-00-530/22.08.2024г. за допускане изработването на Подробен устройствен план – Устройствена план-схема за обект: „Нова кабелна линия от 20 КV от ТП Блок 4 до нов БКТП Енерго.
Комисията гласува с 7 гласа „за“, 0 „против“ , 0 „въздържал се“
· В точка 12 да се включи Заповед № АП-03-14-463/ 17.09.2024г.  на Областен управител на Област Смолян, относно: Решение И 209/30.08.2024г. на Общински съвет Златоград.

Комисията гласува с 7 гласа „за“, 0 „против“ , 0 „въздържал се“

· Точка 13 да стане: Докладна записка от Общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС-1019/19.09.2024г., относно: Подаване на проектно предложение от Община Златоград по открита процедура от Министерството на младежта и спорта за набиране на проектни предложения по Програмата за финансово подпомагане на изграждането и обновяването на спортни обекти – държавна и общинска собственост.

Комисията гласува с 7 гласа „за“, 0 „против“ , 0 „въздържал се“

· В точка Други да се включи – Да бъде дадена информация, относно: Осигуряване на средства за изготвяне на инвестиционен проект във фаза технически за изграждане на ул. „Юбилейна“, за която трябваше да ни се даде информация как протичат преговорите от предходно заседание на Общински съвет Златоград. 
Комисията гласува с 7 гласа „за“, 0 „против“ , 0 „въздържал се“

· В точка 15 да се включи молба за еднократна финансова помощ от жител на гр. Златоград.

Комисията гласува с 7 гласа „за“, 0 „против“ , 0 „въздържал се“



Д-р Чинар подложи на гласуване целия дневен ред с така направените промени. Комисията гласува с 7 гласа „за“, 0 „против“ , 0 „въздържал се“


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.08 - 31.08.2024 г; 

1.1. Писмо от Управителя на МБАЛ „Проф. д-р Асен Шопов“ ЕООД гр. Златоград, относно: Съдействие за провеждане на обществени поръчки.

1. Докладна записка от Емилия Младенова Кръстева – Председател на Общински съвет Златоград с изх. № ОС – 1002/17.09.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно Правилника за реда и условията за отпускане на еднократна финансова помощ за новородено или осиновено дете на територията на община Златоград. 
1. Искане от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно: Инвестиционни намерения от EVN- ЕР Юг за изграждане на подземно електрозахранване на голяма част от град Златоград.
3.1. Писмо от Мирослав Митков Янчев – кмет на Община Златоград с изх.№ 61-00-519/13.09.2024г., по вх.№ ОС-988/13.09.2024г., относно: Искане с вх.№ 61-00-497/29.08.2024г.
3.2. Докладна записка от Мирослав Митков Янчев – кмет на Община Златоград с изх. № 61-00-536/19.09.2024г., по вх. № ОС-1015/19.09.2024г., относно: Заявление от „Е*********** **“ **** с вх.№ 52-00-530/22.08.2024г. за допускане изработването на Подробен устройствен план – Устройствена план-схема за обект: „Нова кабелна линия от 20 КV от ТП Блок 4 до нов БКТП Енерго.
1. Докладна записка от Мирослав Митков Янчев – кмет на Община Златоград с изх. № 61-00-468/21.08.2024г., по вх. № ОС-986/13.09.2024г., относно: Отдаване под наем на помещение от 18 кв. м. (офис № 7), разположен на I-ви етаж – източно крило от четириетажна масивна сграда “Ученически пансион”, на ул. ”Славей” №*, гр. Златоград на юридическо лице с нестопанска цел за осъществяване на дейност в обществена полза: Сдружение „Р***** ***** ** **** *** ***** * ***** ****-Златоград“

1. Докладна записка от Мирослав Митков Янчев – кмет на Община Златоград с изх. № 61-00-517/13.09.2024г., по вх. № ОС-987/13.09.2024г., относно: Продажба на поземлен имот с идентификатор 31111.31.629, по КККР на гр. Златоград, целият с площ: 423 кв.м. (четиристотин двадесет и три квадратни метра), за който се отрежда УПИ II, кв. 153 по ПУП на гр. Златоград, на основание чл. 35, ал. 3 от Закона за общинската собственост.
1. Докладна записка от Мирослав Митков Янчев – кмет на Община Златоград с изх. № 61-00-518/13.09.2024г., по вх. № ОС-989/13.09.2024г., относно:  Процедура по чл.15 от Закона за устройство на територията за УПИ ХІІІ - молитвен дом кв.25по плана на с.Долен по молба на Джамийско настоятелство с.Долен
1. Докладна записка от Мирослав Митков Янчев – кмет на Община Златоград с изх. № 61-00-437/14.08.2024г., по вх. № ОС-811/14.08.2024г., относно: Годишен отчет за изпълнението на бюджета на Община Златоград за 2023 г., отчет за изпълнението на сметките за средства от Европейския съюз и отчет на състоянието на общинския дълг за 2023 година.
7.1. Протокол от проведено публично обсъждане на Годишен отчет за изпълнение на бюджета и на сметките за средства от Европейския съюз на Община Златоград за 2023 година. 
1. Отчет от Мирослав Митков Янчев – кмет на Община Златоград с изх. № 61-00-523/16.09.2024г., по вх. № ОС-998/16.09.2024г., относно: Отчет за изпълнението на приетите решение на Общински съвет от № И 1 до № И 169.
1. Докладна записка от Мирослав Митков Янчев – кмет на Община Златоград с изх. № 61-00-513/10.09.2024г., по вх. № ОС-978/10.09.2024г., относно:  Подаване на проектно предложение от Община Златоград по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост.

1. Докладна записка от Мирослав Митков Янчев – кмет на Община Златоград с изх. № 61-00-520/16.09.2024г., по вх. № ОС-990/16.09.2024г., относно: Искане за осигуряване на достъп до жилищна сграда по реда на Публично - частното партньорство 

1. Докладна записка от Мирослав Митков Янчев – кмет на Община Златоград с изх. № 61-00-521/16.09.2024г., по вх. № ОС-991/16.09.2024г., относно: Необходимост от осигуряване на нова площадка за извършване на погребения на Гробищен парк гр. Златоград.
1. Писмо от Мирослав Митков Янчев – кмет на Община Златоград с изх. № 61-00-515/12.09.2024г., по вх. № ОС-985/12.09.2024г., относно: Връщане на Решение И 209/30.08.2024г. на Общински съвет Златоград по реда на чл. 45, ал. 5 от ЗМСМА и Заповед № АП-03-14-463/ 17.09.2024г.  на Областен управител на Област Смолян, относно: Решение И 209/30.08.2024г. на Общински съвет Златоград.

1. Докладна записка от Общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС-1019/19.09.2024г., относно: Подаване на проектно предложение от Община Златоград по открита процедура от Министерството на младежта и спорта за набиране на проектни предложения по Програмата за финансово подпомагане на изграждането и обновяването на спортни обекти – държавна и общинска собственост.
1. Питания
1. Други 
· Покана от Захари Сираков – Областен управител на Област Смолян и Председател на Асоциация по ВиК на обособена територия обслужвана от „ВиК“ ЕООД гр. Смолян. С вх.№ ОС-964/09.09.2024г., относно: Покана за доброволно изпълнение на дължими вноски към Асоциация по ВиК на обособената територия, обслужвана от „В***** и к********“ **** гр. Смолян. 
· Отложени материали за предоставяне на подробна информация за: разшифровка на материали и външни услуги по фактури, цена и обект. Когато има превозно средство – час, машиносмени и количество извършена работа.  
1. Молби за еднократна финансова помощ.
*********************************************************************************



По т.1. от дневния ред:  Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.08 - 31.08.2024 г; 

0. Писмо от Управителя на МБАЛ „Проф. д-р Асен Шопов“ ЕООД гр. Златоград, относно: Съдействие за провеждане на обществени поръчки.


По т. 1 не постъпиха въпроси и коментари. Комисията подкрепи проекта на решение с 7 гласа „за“, 0 „против“ и  0 „въздържал се“.
По т. 1.1. 
Госпожа Кръстева поиска до заседание на Общински съвет да се внесе информация за всички предстоящи обществени поръчки и отговор, кога ще имат възможност да съдействат на МБАЛ, за да се осъществят исканията от РЗИ.
Господин Гюнелиев попита премахнато ли е стълбището от двора на болницата. 
Госпожа Чаушева отговори, че не са. 

*************************************

По т.2 от дневния ред:  Докладна записка от Емилия Младенова Кръстева – Председател на Общински съвет Златоград с изх. № ОС – 1002/17.09.2024г., относно: Отпускане на еднократна финансова помощ за новородено/осиновено дете, чийто родители са с постоянен и настоящ адрес на територията на община Златоград съгласно Правилника за реда и условията за отпускане на еднократна финансова помощ за новородено или осиновено дете на територията на община Златоград. 
Госпожа Кръстева запозна общинските съветници, че в деловодството на Общински съвет са постъпили общо 3 заявления за отпускане на еднократна помощ за новородено, като две от заявленията са за второ родено дете- те ще получат по две хиляди лева, а едно е за първо родено- те ще получат хиляда лева.
Комисията подкрепи докладната записка да се допусне до заседание с гласа  7 гласа „за“ , 0 „против“ , 0 въздържал се“

***************************************

По т.3 от дневния ред:  Искане от общинските съветници: Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев, относно: Инвестиционни намерения от EVN- ЕР Юг за изграждане на подземно електрозахранване на голяма част от град Златоград.

0. Писмо от Мирослав Митков Янчев – кмет на Община Златоград с изх.№ 61-00-519/13.09.2024г., по вх.№ ОС-988/13.09.2024г., относно: Искане с вх.№ 61-00-497/29.08.2024г.
0. Докладна записка от Мирослав Митков Янчев – кмет на Община Златоград с изх. № 61-00-536/19.09.2024г., по вх. № ОС-1015/19.09.2024г., относно: Заявление от „Е******** ***“ *** с вх.№ 52-00-530/22.08.2024г. за допускане изработването на Подробен устройствен план – Устройствена план-схема за обект: „Нова кабелна линия от 20 КV от ТП Блок 4 до нов БКТП Енерго


Госпожа Чаушева каза, че в докладната са описани осем от процедурите.
Госпожа Запрянова докладва, че са постъпили възражения от собственици на офиси и обекти в УПИ - Стария съвет. Тя добави, че ще изпратят искане към EVN там където е тяхната сграда.
Госпожа Кръстева уточни, че след искането на общинските съветниците е постъпила само едната докладна записка, но те имат свързаност, защото вървят като пръстен.  Попита каква е причината да не е внесена втората докладна записка от БКТП до възлова станция „Анри“.
Госпожа Запрянова отговори, че са внесли план схема и очакват от тях защита на тези две решения, едното е преминаване изцяло по бул. „България“, а другото е преминаване по ул. „Христо Ботев“. Изпитвали са притеснение, че ул. „Христо Ботев“ е туко- що ремонтирана и са поискали точна аргументация да защитят този избор на трасе. 
Госпожа Кръстева поиска в най-спешен порядък да се внесе и другата доклана записка.
Господин Гюнелиев каза, че ръководителят на КЕЦ Молчилград му е споделил, че нямат информации за улици, които ще се правят, за да направят програма за прекарване на кабелите подземно.  
Госпожа Хаджийска предложи в предварително съгласувателните действия да се случват и с живеещите на съответната улица. 
Госпожа Кръстева поиска до заседание да се предоставят точно имената на специалистите, които са съгласували част ВиК и Енерго за изграждането на улиците, които се реализират в момента.  

Комисията подкрепи проекта на решение от внесената докладна  с 7 гласа „за“, 0 „против“ и 0 „въздържал се“.
 
******************************

По т.4 от дневния ред:  Докладна записка от Мирослав Митков Янчев – кмет на Община Златоград с изх. № 61-00-468/21.08.2024г., по вх. № ОС-986/13.09.2024г., относно: Отдаване под наем на помещение от 18 кв. м. (офис № 7), разположен на I-ви етаж – източно крило от четириетажна масивна сграда “Ученически пансион”, на ул. ”Славей” №*, гр. Златоград на юридическо лице с нестопанска цел за осъществяване на дейност в обществена полза: Сдружение „Р**** *** **** ***** ***********-Златоград“
Господин Илийков предложи срока на отдаване под наем да е една година. 
Госпожа Цекова уточни, че в договора за наем може да се прекрати с едномесечно предизвестие от едната страна. 
Господин Илийков оттегли предложението си.  
 Комисията подкрепи проекта на решение с 7 гласа „за“ , 0 „против“ , 0 „въздържал се“
********************************

По т.5 от дневния ред:  Докладна записка от Мирослав Митков Янчев – кмет на Община Златоград с изх. № 61-00-517/13.09.2024г., по вх. № ОС-987/13.09.2024г., относно: Продажба на поземлен имот с идентификатор 31111.31.629, по КККР на гр. Златоград, целият с площ: 423 кв.м. (четиристотин двадесет и три квадратни метра), за който се отрежда УПИ II, кв. 153 по ПУП на гр. Златоград, на основание чл. 35, ал. 3 от Закона за общинската собственост.

Госпожа Цекова докладва по докладната записка.
Комисията подкрепи първия проект на решение с 7 гласа „за“, 0  „против“ и 0 „въздържал се“.
Комисията подкрепи втория проект на решение с 7 гласа „за“, 0  „против“ и 0 „въздържал се“.
***********************************

По т.6 от дневния ред:  Докладна записка от Мирослав Митков Янчев – кмет на Община Златоград с изх. № 61-00-518/13.09.2024г., по вх. № ОС-989/13.09.2024г., относно:  Процедура по чл.15 от Закона за устройство на територията за УПИ ХІІІ - молитвен дом кв.25по плана на с.Долен по молба на Джамийско настоятелство с.Долен
Инж. Хаджийски докладва по точката.
Госпожа Хаджийска попита имало ли е случай до сега в практиката Ви, в който сме продавали земя на молитвени храмове. Тези 23 кв. не може ли да се дарят на Джамийското настоятелство в Долен.
Госпожа Цекова отговори, че в случая има процедуро по чл. 15 от ЗУТ, понеже става въпрос за предаваеми части и се говори само за възмездна сделка. Тази сделка е по ЗУТ.
 
Комисиите подкрепиха и трите проекта за решение с 7 гласа „за“, 0 „против“ и 0 „въздържал се“

*********************************************
По т.7 от дневния ред:  Докладна записка от Мирослав Митков Янчев – кмет на Община Златоград с изх. № 61-00-437/14.08.2024г., по вх. № ОС-811/14.08.2024г., относно: Годишен отчет за изпълнението на бюджета на Община Златоград за 2023 г., отчет за изпълнението на сметките за средства от Европейския съюз и отчет на състоянието на общинския дълг за 2023 година.
0. Протокол от проведено публично обсъждане на Годишен отчет за изпълнение на бюджета и на сметките за средства от Европейския съюз на Община Златоград за 2023 година. 
Госпожа Мангарудова докладва по докладната записка. 
Госпожа Мангарудова представи подробно отчета.. 
Имаше дебат с въпроси и отговори.
Госпожа Хаджийска отбеляза, че има много забележки по отношение на изпълнението на инвестиционната програма, в която се записват обекти и не се изпълняват и отбеляза, че за 2023 година общината е подкрепила болницата с нула лева.   

Комисиите гласуваха проекта на решение с 0  гласа „за“ , 1 „против“ , 6 „въздържал се“

                   ******************************************                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  

По т.8 от дневния ред:  Отчет от Мирослав Митков Янчев – кмет на Община Златоград с изх. № 61-00-523/16.09.2024г., по вх. № ОС-998/16.09.2024г., относно: Отчет за изпълнението на приетите решение на Общински съвет от № И 1 до № И 169.
Госпожа Чаушева докладва отчета за изпълнение на решенията на Общински съвет Златоград. Изпълнени са 111 решения, 10 решения са за сведение, 5 решения са в процес на изпълнение, 20 решения са дългосрочни, 4 решения са върнати за преразглеждане, 11 решения са в съдебни производства, 8 решения са отменени от Общински съвет или Административен съд Смолян. 
Д-р Чинар попита в процентно отношение колко са изпълнени. 
Госпожа Чаушева отговори 65,68% са изпълнение 5,95% са за сведения. 
Госпожа Кръстева попита за изпълнението на бюджета по Капиталовата програма – инвестиционната програма-  много от обектите, които са заложени, не са започнати, което ще донесе финансови загуби на общината, какво е обяснението на кмета и решението, което влезнало в сила във ВАС, относно парка, с което е наложен мораториум, какво е изпълнението на това решение? И какво е изпълнението на решенията за замяна на обектите, които са с предварително изпълнение – Решение И 160 и Решение И 161. Обяснение за тяхното изпълнение поиска от кмета на общината. 

****************************************
По т.9 от дневния ред:  Докладна записка от Мирослав Митков Янчев – кмет на Община Златоград с изх. № 61-00-513/10.09.2024г., по вх. № ОС-978/10.09.2024г., относно:  Подаване на проектно предложение от Община Златоград по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост.
Д-р Чинар даде думата на госпожа Иванова.
Госпожа Иванова: Уважаеми господин Председателстващ, уважаеми госпожи и господа общински съветници, настоящата докладна касае отворена процедура по Плана за възстановяване и устойчивост за изграждане и оборудване на нови социални услуги. Община Златоград е конкретен бенефициент за изграждане на три нови социални услуги. Двете са резидентна грижа за пълнолетни лица, за хора с психически разстройства. Две услуги по 15 човека. Третата услуга е Център за специализирана подкрепа за лица с увреждания и техните семейства. По плана сме директен бенефициент, пак повтарям. Идеята е точно с тази деинситуционализация, която планира държавата закриване на всички съществуващи домове за хора с увреждания и съответно разкриване на нови услуги, които да отговарят на европейски изисквания. Директни бенефициенти от областта сме ние, община Неделино, община Баните и община Смолян. Предвидените за закриване услуги до 27 година са 60 % от съществуващите на територията на България, като до 35 година всички трябва да бъдат разкрити. Средствата, които са подсигурени за кандидатстване по процедурата са 3 888 680,00 лв.,като съответно за резидентна грижа за пълнолетни лица с психични разстройства 1 315 340,00 лв. и за център за специализирана подкрепа за лица с увреждане и техните семейства 1 258 000,00 лв. Допустимите дейности за финансиране са както основен ремонт на сграда, ако имаме съществуваща, така и изграждане на нова. Високи са изискванията на законодателството за изграждане на такъв тип услуги и ни поставят пред трудност, какво да предложим като общинска сграда или общински терен върху който да бъдат изградени или съответно обособени такъв тип социални услуги. На следващо място тези услуги не са за нашите потребители за местната общност, а те са за настаняване на лица от услугите, които към момента са съществуващи и предстои да бъдат закрити. За резидентната услуга, която е за хора с психически разстройства по минималните функционални изисквания за материална база за съдържание е предвидено за услуги с капацитет 30 човека или две по 15.Минималната разгъната застроена площ, която да се използва 35 кв. на потребител, тоест за този център който е резидентна грижа трябва да се предвиди сграда с минимум 1050 кв. м. РЗП. За другата услуга, която е специализирана услуга и тя е почасова изискванията са между 530 и 560 кв. м. РЗП. Идеята на този център за специализирана подкрепа е да осигури приобщаване на хората настанени в резидентната услуга, освен това ще може да се ползват услугите и от друга част от местното население. 
Госпожа Кръстева: Благодаря д-р Чинар! Аз ще подкрепя това предложение на заседание на Общински съвет и ще Ви кажа моите аргументи. Имаме една чудесна възможност, която ни дава Плана за възстановяване и сумите които дават за изграждане на тези социални услуги са близо 4 милиона лева. Едната е  милион 315 хиляди, другата милион 315 хиляди и милион 258 хиляди. Не зависимо, че та са за пълнолетни лица с психични разстройства не бива да се отнасяме дискриминационно, че те ще бъдат от цяла България. Аз само колеги, присъстващи в залата и общинска администрация ще Ви напомня, че потребители на всички социални услуги в цяла България от тук насетне ще бъде така и то до сега е така. Разкриването на социални услуги, които са резидентен тип са с потребление от цяла България. Ние не можем да затворим кръга на потребителите само за нашата община. Аз ще Ви напомня, че много от нашите жители ползват услуги в други общини и добре, че има такива центрове, които да обхващат тези хора, които се нуждаят точно от такива услуги. Точно преди една година имахме проблемен случай в село Долен със жител, който имаше такъв вид проблем и ние нямаше къде да го настаним. Ако съответната услуга в населеното място, която предоставяше такъв тип услуга беше отказала какво щяхме да правим ние? За това мисля, че е минало времето, когато трябва да казваме този тип услуги не обхващат само наши потребители плюс това никой след 5, след 10 години не знае какво му предстои и какво ще може да му се случи в здравословен план. Тези услуги се предоставят със средства от държавата, като дилигирана дейност, след това като се изградят и имат за цел точно това да обслужват жители на цяла България. И точно пак Ви припомням, че ние имаме жители в цяла България, ползват резидентен тип услуги в зависимост от какво имат нужда. Само в Неделино имаме трима потребители от община Златоград, като услугата е за лица с физически увреждания. Имаме двама потребители в Смолян в дома за настаняване. Имаме навсякъде в цяла България и затова ние трябва да си пречупим мисленето и това е една много добра възможност ние да изградим тези три услуги, като третата услуга е не само приобщаваща тя е поддържаща през цялото време. Тези лица с психични разстройства, когато си приемат лекарствата, те са под лекарско наблюдение, те са абсолютно жители, като всички останали, когато са на поддържащо лечение. Тези лица не бива да ги дискриминираме по никакъв начин. Аз предлагам до заседанието общинска администрация да предложи възможности, къде могат да бъдат изградени тези социални услуги. Още повече помислете за другия аспект, ние ще създадем най-малко 45 работни места. Услугите е хубаво, че всяка една е разделена за 15 потребители с такава голяма площ и с такива големи изисквания. Това ще бъдат едни модерни сгради с отговарящи на всички европейски норми и услуги. Аз мисля, че община Златоград трябва да се възползва от това предложение и ние трябва да направим всичко възможно да реализираме тези три социални услуги на територията на община Златоград. Още повече, че не случайно е направен този Национален план за разпределение на социалните услуги, защото в този Национален план се казва, че във всяка община ще има различен тип социални услуги. Не само в община Златоград да имаме центрове, които са не толкова тежки, а напротив трябва да имаме и ризидентен тип социални услуги. Виждате какво е развитието, всеки един вече от жителите почти във всяко трето или четвърто семейство има хора, които се нуждаят да ползват такъв тип услуги. Така че аз предлагам до заседанието да ни бъде предоставена възможност за реализацията на тези услуги и се радвам, че изискванията са големи, че по голяма площ се дава на всеки един потребител, за да могат тези потребители да живеят един достоен живот в тези услуги. Това е моето виждане по въпроса, благодаря.  

Д-р Чинар: Искате да кажете, предложението Ви е за ситуиране. 

Госпожа Кръстева: Точно така, там където в докладната записка в проекта на решение е останало многоточие да ни бъде предложено възможности къде да бъдат ситуирани тези услуги.

Господин Илийков: Да попитам дали има предвиждане на затваряне на такива услуги в Златоград?

Госпожа Угорлиева: На територията на община Златоград няма резидентна услуга, тоест ние няма какво да закриваме. Такива резидентни услуги ще се закриват, които са в различни населени места в България и за да може потребителите на тези услуги да отидат някъде предлагат на общините да разкрият такъв тип услуга, на някои общини и ние сме сред тези общини. Тоест потребителите от закриващите се, в докладната записка мисля, че е описано какъв брой, например в Ровино, аз не знам дали дадох удачен пример. Потребителите от онези места ще дойдат при нас. Това е по Националния план за възстановяване и устойчивост на всякъде има потребители в цяла България. Предполагам, не знам може и да не се запълни капацитета на този център, тоест те могат да не ни пратят, да не приемем ние 30 потребителя да запълним до макс капацитета на тези услуги, но това е по Националния план за възстановяване. Ако се разкрие възможност, аз предполагам че ще се разкрие такава възможност за изграждане на социални услуги по Националната карта,  такива каквито ние няколко пъти ги обсъждаме, такива каквито ги искаме ще имаме ли възможност  да защитим пък вече интереса на местните, местният интерес, потребностите на нашите жители. Те да се възползват от вече разкритите идентични социални услуги. Места задължително ние ще трябва да посочим, както каза и госпожа Иванова, изискванията са твърде големи, поне ще се опитаме да се доближим по някакъв начин да отговаряме на тези параметри, но без тези места, които ние ще предложим да бъдат обходени, и одобрени и огледани от Агенцията за контрола на социалните услуги, ние няма да можем да подадем проектното предложение. Тоест преди те да ни кажат давайте, подавайте проектно предложение трябва да имаме съгласието и на тази институция, че местата отговарят, те са ги видели проверили и отговарят на изискванията. 

Госпожа Кръстева: Добре госпожо Угорлиева, аз нещо не разбирам. Вие сте ни представили проект на решение, ние с точките ли трябва да го гласуваме? Защото туко-що казахте, че без да е минала Агенцията за качество на социалните услуги, ние не можем да запишем къде ще бъдат помещавани. Това значи че проекта на решение трябва да бъде с точки. 
Госпожа Угорлиева: Ами не, да защото, ето това е не ясното трябва да дойде АКСУ да види дали обекта става. нали така госпожо Ивонова?
Госпожа Иванова: Процедурата е такава Общински съвет взима решение, като определя местоположение съответно на сградата, ако ще бъде правен основен ремонт или терен ако ще изгражда. След решението на Общински съвет ние изпращаме писмо до Агенция за качество на социални услуги, тя извършва проверка на това, което сме подали като информация, съгласува или не съгласува. Ако съгласува, едва тогава ние може да започнем реални действия по подготовка на проектно предложение за кандидатстване.
Д-р Чинар: Значи предложението на госпожа Кръстева си остава до сесия да конкретизирате точка 3.
Госпожа Угорлиева: Ние може би предложение да дадем и да се избере на сесия. 
Д-р Чинар: Вие ще дадете предложението в точка 3 да бъде конкретизирано къде ще бъдат ситуирани тези дейности.
Госпожа Кръстева: Да, аз точно това исках да попитам значи все пак на тези точки трябва да има някакъв обект и си остава моето предложение до самата сесия да бъдат предложени конкретни обекти, където да се ситуират услугите.
Д-р Чинар: Всички разбрахте важността на решението. С предложението на госпожа Кръстева до сесия да бъде предоставени конкретни помещения, в които да се извършва тази дейност. Който е съгласен с така направеното предложение на госпожа Кръстева моля да гласува с вдигане на ръка.
 
Комисията гласува с гласа 7 „за“ , 0 „против“, 0 „въздържал се“


******************************************

По т.10 от дневния ред: Докладна записка от Мирослав Митков Янчев – кмет на Община Златоград с изх. № 61-00-520/16.09.2024г., по вх. № ОС-990/16.09.2024г., относно: Искане за осигуряване на достъп до жилищна сграда по реда на Публично - частното партньорство

Госпожа Чаушева докладва по точката.
Имаше дебат на въпроси и отговори.
Госпожа Хаджийска предложи точката да бъде отложена и отново да се преразгледат възможностите за организиране на достъп до дома на лицата, тъй като вероятно не е единствен в този район. Тя каза, че е добре да се представи на следващо или на някое от следващите заседания проучване на всички проблеми в този участък, защото се включват постепенно и други хора. 
Господин Илийков предложи Постоянната комисия по Устройство на територията с експерти от общинска администрация да посетят мястото. Попита общинска администрация има ли предвидена улица, която не е разкрита или трябва да бъде разкрита в този участък. 

Д-р Чинар подложи на гласуване предложението на госпожа Хаджийска. Комисията гласува с 7 гласа „за“, 0 „против“ и 0 „въздържал се“ 

**************************************************

По т.11 от дневния ред:  Докладна записка от Мирослав Митков Янчев – кмет на Община Златоград с изх. № 61-00-521/16.09.2024г., по вх. № ОС-991/16.09.2024г., относно: Необходимост от осигуряване на нова площадка за извършване на погребения на Гробищен парк гр. Златоград.
Госпожа Чаушева докладва по докладната записка.  Госпожа Кръстева направи обръщение към кмета, че през м. септември е предложил за разглеждане толкова важен въпрос, попита защо този обект не е бил заложен в инвестиционната програма, когато се е приемал бюджета на община. Тя предложи за следващия бюджет това да е стратегически въпрос, с който да се изготви цялостна стратегия за гробищния парк.  
Госпожа Хаджийска попита води ли се регистър или някакъв план и предвижда ли се възможност за достъп до гробовете. 
Госпожа Чаушева отговори, че имат регистър от 2008 година, който обхваща централната площадка, а надолу трите площадки ги нямат в регистър и кадастър. На втория въпрос отговори, че е оставена една алея за минаване.   
Комисията подкрепи проекта на решение  с 7 гласа „за“ , 0 „против“ , 0 „въздържал се“. 

***********************************************************

По т.12 от дневния ред:  Писмо от Мирослав Митков Янчев – кмет на Община Златоград с изх. № 61-00-515/12.09.2024г., по вх. № ОС-985/12.09.2024г., относно: Връщане на Решение И 209/30.08.2024г. на Общински съвет Златоград по реда на чл. 45, ал. 5 от ЗМСМА и Заповед № АП-03-14-463/ 17.09.2024г.  на Областен управител на Област Смолян, относно: Решение И 209/30.08.2024г. на Общински съвет Златоград.
Госпожа Кръстева докладва, че кмета връща Решение И 209 на Общински съвет Златоград на основание чл. 45, ал. 5 от ЗМСМА и Областния управител връща със Заповед за ново преразглеждане същото решение, като Областния управите твърди, че собствеността е публична и не може да се разпореждаме с нея, но с това решение е възложено на кмета да предприеме процедура за продажба и в тази процедура се включва промяната на собствеността от публична в частна, не е наредено на кмета да продаде земята, а да започне съответната процедура, така че госпожа Кръстева твърди че решението е законосъобразно и целесъобразно. Тя помоли в проекта на решение да се обедини заповедта на областния и писмото на кмета, за да не се налага да вземаме две отделни решения, тъй като волята на Общински съвет ще бъде една. Кмета в свое становище казва да отменим свое решение И 209, Общински съвет има правото да го потвърди, отмени или измени. 
Госпожа Александрова предложи да потвърдят решение И 209, като предложи следният проект на решение:
  
Във връзка с писмо с наш вх. № ОС- 985/ 12.09.2024г за връщане на Решение № И 209/30.08.2024г., на основание  чл. 45 ал. 5 от  ЗМСМА от Кмета на Община Златоград, заповед на Областен управител № АП-03-14-463/ 17.09.2024г. и на основание чл.45, ал.9 от ЗМСМА,  Общински съвет Златоград
РЕШИ:

Потвърждава свое Решение № И 209/30.08.2024 г.  

Госпожа Цекова каза че с решение И 209 е възложено на кмета на общината да предприеме всички законови действия, относно продажба на земята върху, която е сложен преместваем обект, каквото и да предприеме законово кмета на общината за тази земя трябва първо да се освободи този павилион. 

 Комисиите гласуваха  проекта на решение по писмото на господин Янчев и заповедта на Областния управител с 0 гласа „за“, 7 „против“ и 0 „въздържал се“.
Комисиите гласуваха предложения проект на решения от госпожа Александрова с 7 гласа „за“, 0 „против“ и 0 „въздържал се“
                                                                                   
***********************************************

По т.13 от дневния ред:  Докладна записка от Общинските съветници Александър Илийков, Антон Симеонов, Величко Сидеров, Веселин Иванов, Емилия Кръстева, д-р Ерол Чинар, Жечка Хаджийска, Йорданка Романова, Невена Александрова и Станислав Гюнелиев по вх. № ОС-1019/19.09.2024г., относно: Подаване на проектно предложение от Община Златоград по открита процедура от Министерството на младежта и спорта за набиране на проектни предложения по Програмата за финансово подпомагане на изграждането и обновяването на спортни обекти – държавна и общинска собственост.
Госпожа Кръстева докладва по докладната записка и прочете проекта на решение: 
Във връзка с открита  процедура от Министерството на младежта и спорта за набиране на проектни предложения по Програма за финансово подпомагане на изграждането и обновяването на спортни обекти – държавна и общинска собственост, наличието на спортни бази в община Златоград, които се нуждаят от обновяване и изграждане, включително и плувен басейн в град Златоград, който от години е превърнат в нерегламентирано сметище за строителни отпадъци и по този начин не може да се ползва по предназначение, обединени от това колко е важен спорта в ежедневието, както за децата, така и за всеки жител на общината ни и на основание чл. 21 ал.1 т. 23, във връзка с чл.21 ал. 2 от Закона за местно самоуправление и местна администрация, Общински съвет-Златоград

[bookmark: bookmark0]РЕШИ:
1. Дава съгласие Община Златоград да подаде проектно предложение по открита процедура от Министерството на младежта и спорта за набиране на проектни предложения по Програма за финансово подпомагане на изграждането и обновяването на спортни обекти – държавна и общинска собственост за обновяването и изграждането на всички спортни обекти в Община Златоград, включително и на плувния басейн в град Златоград.

2. Възлага на Кмета на Община Златоград изпълнението на настоящето решение    като             предприеме всички необходими правни и фактически действия във връзка с подготовката, кандидатстването и изпълнението по откритата процедура от Министерство на младежта и спорта по Програма за финансово подпомагане на изграждането и обновяването на спортни обекти – държавна и общинска собственост. 

Госпожа Кръстева каза че е пропусната думата собственост и се добавя. 
[bookmark: _GoBack]
Госпожа Угорлиева каза че имат готовност с проект, то касае спортните площадки на „Антим I“, на две нива плац и спортни площадки. Тя добави, че по програмата може да се кандидатства само с един проект. 

Госпожа Кръстева каза, че възможността да се възстанови плувния басейн, като спортна база е идеално по тази програма. Тя поиска проекта за „Антим I“ да се предостави до заседанието.
Господин Ангелов попита в проекта на решение е записано да се кандидатства за всички, тоест за всички спортни обекти.
Госпожа Кръстева отговори, че когато е прочела обявата е разбрала че може да се кандидатства за няколко обекта, но щом е за един не би ли било по-добре да се включи стадиона и плувния басейн, тъй като са в една спортна база. 
Госпожа Хаджийска попита има ли смисъл от проектиране и проектна готовност, защото за 18 години не се е разбрало, че големия смисъл е в това да се правят проекти и да има проектна готовност.
Госпожа Угорлиева отговори че проектирането и наличност проектната готовност е изключително важна, за да може да се реагира веднага. Добави, че разрешението за строеж е със срок от три години, ако не се реализира до три години е необходимо ново проектиране.
Госпожа Кръстева се обърна към господин Янчев чрез госпожа Угорлиева да се гледа възможността, която дава държавата и да се кандидатстват за максималните суми. 
Господин Илийков зададе въпрос към господин Янчев, в Инвестиционната и Капиталова програма има заложени проекти за изготвяне на улици, други проектни готовности, а и все повече общината ще има нужда от такива готови предложения, в които да кандидатстваме по определени програми, все още не се вижда никаква такава готовност за проектиране от страна на администрацията.

 Комисиите гласуваха проекта на решение по докладната записка от общинските съветници с 7 гласа „за“, 0 „против“ и  0 „въздържал се“.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                             
********************************************************
По т.14 от дневния ред:  Питания

Госпожа Романова попита кога ще и се отговори на питането за меморандум, което е от 11.09.2024г. , толкова ли е сложно да се представи копие от меморандума.  
Романова предложи проект за решение:

 На основание чл.21 ал.1 т. 23 от ЗМСМА, чл. 5 т.25 от Правилника за организацията и дейността на Общински съвет Златоград, неговите комисии и взаимодействието му с общинска администрация, възможността за създаване на университетски център в град Златоград, който да предостави опция за обучение в различни направления на студенти от страната и чужбина като по този начин ще се привлекат млади хора в Община Златоград, ще се създадат условия за тяхното пребиваване и работни места и развитие на образователната структура в общината, Общински съвет Златоград 

РЕШИ:
1. Упълномощава Кмета на Община Златоград, да води преговори с всички висши учебни заведения, които имат желание да създадат филиали в град Златоград, включително да сключва договори за тяхната реализация.
1. За изпълнението по точка първа от настоящето решение да се представи информация на Общински съвет Златоград в двумесечен срок.

Комисията подкрепи предложения проект на решение от госпожа Романова с 7 гласа за, 0 против и 0 въздържал се.


****************************************************

По т.15 от дневния ред:  Други 
· Покана от Захари Сираков – Областен управител на Област Смолян и Председател на Асоциация по ВиК на обособена територия обслужвана от „ВиК“ ЕООД гр. Смолян. С вх.№ ОС-964/09.09.2024г., относно: Покана за доброволно изпълнение на дължими вноски към Асоциация по ВиК на обособената територия, обслужвана от „В*********** и **********“ ***** гр. Смолян. 
Госпожа Чаушева отговори, че сумата е изплатена.
· Информация, относно: Осигуряване на средства за изготвяне на инвестиционен проект във фаза технически за изграждане на ул. „Юбилейна“, за която трябваше да ни се даде информация как протичат преговорите от предходно заседание на Общински съвет Златоград. 
Д-р Чинар помоли, всичко което свързано с обекти да се представя снимков материал. 
Инж. Хаджийски, каза че са говорили с тримата собственици и те са се съгласили, допълни че е имал среща и с една от наследниците и е имало съгласие от нейна страна за продажба на имота, но когато е поставен въпроса за документи за собственост, тя е отговорила, че нямат и тепърва трябва да се изкарват. Няколко дни преди заседанието тя се е обадила и е казала, че не могат да изкарат Нотариален акт, защото нямат разбирателство кой да плати. 
Господин Гюнелиев попита има ли правен вариант с предварителен договор общината да плати изкарването на Нотариален акт и обследвана ли е земята чия собственост е. Той даде предложение точката да бъде отложена и да продължи обследването. 
Инж. Хаджийски каза че има риск при съгласувателните процедури да се получи отказ от съседите. 
Д-Р Чинар подложи на гласуване предложението от господин Гюнелиев. Комисиите гласуваха с 7 гласа „за“,  0 „против“,  0 „въздържал се“
· Отложени материали за предоставяне на подробна информация за: разшифровка на материали и външни услуги по фактури, цена и обект. Когато има превозно средство – час, машиносмени и количество извършена работа.  

*********************************************


По т.16 от дневния ред:  Молби за еднократна финансова помощ.

Д-р Чинар предложи да се допуснат до заседание
 Комисията подкрепи предложението с 7 гласа за, 0 против и 0 въздържал се.


Поради изчерпване на дневния ред, Д-р Чинар закри заседанието на съвместните постоянните комисии към Общински съвет – Златоград.




Д-р Ерол Чинар
Председателстващ постоянните комисии
На Общински съвет  Златоград

	
Изготвил протокола:  
Елмира Топчиева
Гл. специалист „Канцелария ОбС“

